टाइम8, गसाइगाव, मार्स 14 : कक्राझार जिलानि गसाइगाव महकुमानि 2 नं खोदोमगुरिनि गंसे माद्रासायाव फुंनि 9.30 रिंगायाव गसाइगाव जिला कौमि माद्रासा फरायसा गौथुमनि समाय खिरा हाबाफारिखौ खुंफुंदों। हाबाफारियाव दुलाराइ आसाम कौमि माद्रासा फरायसा आफादनि नेहाथारी महमद आबदुला आहमेद आरो आजिबर रहमाननि नुजाथिनायाव गोदानै दाजानाय गसाइगाव जिला कौमि माद्रासा फरायसा आफादनि आफादगिरि महरै महमद बिलाल हुसेन, गाहाइ नेहाथारी महरै महमद नुर उदिन सेखमोनजों लोगोसे गासै सा 31 सोद्रोमाफोरा समायखिरा लायो।